ثانوی والدین/نگہداشت فراہم کنندگان اور ثانوی طلباء،

طلباء کے، 3 فروری 2022، کو شروع ہونے والے دوسرے سمسٹر میں بالمشافہ اور ورچوئل تدریس کے درمیان منتقل ہونے کا منصوبہ بنانے کے لیے، تبدیلی کی درخواست دینے والے خاندانوں اور طلباء کو **29 نومبر سے 6 دسمبر** تک [منتقلی کے فارم کو لازماً  مکمل کرنا ہو گا۔](https://www.tdsb.on.ca/School-Year-2021-22/Switch-Form/Secondary-Switch-Form). منتقلی کی درخواست دینے والے ہر طالب علم کا فارم لازماً مکمل ہونا چاہیئے۔ وہ خاندان یا طلباء جو تبدیلی نہیں کروانا چاہتے ان کو فارم مکمل کرنے کی ضرورت نہیں ہے۔‎ ‎

جبکہ ہم اس بات کی ضمانت نہیں دے سکتے کہ منتقلی کی تمام درخواستوں پر عمل درآمد کیا جا سکتا ہے، مگر پھر بھی ہمارا مقصد پروگرامز اور گنجائش کی بنیاد پر زیادہ سے زیادہ طلباء کو سہولت فراہم کرنا ہے (مثلاً فرانسیسی زبان کی تدریس(French Immersion)، فرانسیسی زبان کی توسیع کردہ تدریس، خصوصی پروگرامز، متبادل اسکولز، دیگر محدود واقعات)۔

TDSB سروے کے نتائج کے مطابق، ہم جانتے ہیں کہ طلباء کی کثیر تعداد بالمشافہ تدریس کو ترجیح دیتی ہے کیوںکہ یہاں وہ بہترین انداز میں سیکھتے ہیں۔ زیادہ تر خاندانوں نے 2021-22 کے تعلیمی سال کے لیے بالمشافہ تدریس کا انتخاب کیا ہے۔

ہم باقاعدہ سمسٹر 2 میں واپس آنے والے طلباء کا بالمشافہ تدریس میں خیر مقدم کرنے کے منتظر ہیں۔ہم اس بات کی حوصلہ افزائی کرتے ہیں کہ اس عمر کے گروپ میں ویکسینیشنز بڑھتی جا رہی ہیں؛ اور مجموعی طور پر شرح زیادہ ہے۔

طلباء اپنے ٹیچر اور ساتھیوں سے تعاملات کرتے ہوئے جب ایک دوسرے کو دیکھتے ہیں تو ان کی مشغولیت بڑھ جاتی ہے۔ سمسٹر 2 میں ورچوئل طور پر تعلیم حاصل کرنے والے طلباء سے کلاس ٹائم کے دوران کیمرہ آن رکھنے کی توقع کی جاتی ہے۔‎رازداری کے لیے طلباء کو Zoom بیک گراؤنڈز دستیاب ہوتے ہیں۔ کیمروں کو آن کرتے ہوئے، ہم ایک دوسرے کے ساتھ ایسا انسانی رابطہ قائم کریں گے جو سیکھنے کے عمل اور کمیونٹی کے مضبوط احساس کی معاونت کرے گا۔ اگر کوئی خدشات ہوں تو طلباء رہنما کونسلر، وائس پرنسپل یا پرنسپل سے بات کر سکتے ہیں۔

اگر طالب علم کے پاس کیمرہ اور مائیک پر مشتمل ڈیوائس موجود نہیں ہے،‎ ‎تو براہِ کرم منتقلی کے فارم میں یہ نشاندہی کریں کہ ایک ڈیوائس کی ضرورت ہے۔‎اگر کوئی طالب علم پہلے سے ہی ورچوئل طور پر تعلیم حاصل کر رہا ہے اور اس کے پاس کیمرہ اور مائیک پر مشتمل ڈیوائس موجود نہیں ہے، تو وہ موزوں ڈیوائس کی درخواست کے لیے اپنے پرنسپل اور وائس پرنسپل سے بات کر سکتا ہے۔

سمسٹر 2 کے لیے، بیک وقت تدریس کے استعمال کو کم کرنے کے لیے، اسکولوں کو مندرجہ ذیل کی اجازت ہو گی‎ ‎

* گریڈ 9 اور 10، جہاں زیادہ تر پروگرامز میں لازمی کورسز شامل ہوتے ہیں، کے لیے اختیاری کورسز کی پیشکشوں کو کم کر دیا جائے گا (مثلاً گریڈ 9 کے تمام طلباء بصری آرٹس، ڈرامہ، یا موسیقی میں سے منتخب کرنے کی بجائے آرٹ کو بطور اختیاری کورس منتخب کر سکتے ہیں۔)
* خصوصی پروگرامنگ میں ورچوئل طور پر کورسز کی پیشکش کی جائے گی (مثلاً TOPS‏، MAST‏، IB‏، AP، فرانسیسی زبان کی توسیع کردہ اور عمومی تدریس، وغیرہ۔) جہاں پر اسکولز میں ورچوئل طور پر تعلیم حاصل کرنے والوں کی متعلقہ جماعت موجود ہو گی
* جہاں ممکن ہوا، دیگر اسکولوں کے ساتھ "مراکز" قائم کریں گے۔ ممکن ہے کہ ورچوئل طور پر تعلیم حاصل کرنے والے طلباء کو دوسرے TDSB سیکنڈری اسکول کا ٹیچر پڑھائے کیوںکہ اسکولوں کے اندر طلباء کو بیک وقت اور/یا مکمل طور پر ورچوئل کلاس میں مختص کیا گیا ہے۔
* ایسے کورسز کی پیشکش کی جائے گی جو صرف بالمشافہ تدریس میں بنیادی طور پر تجرباتی/"فعال" ہوں گے، جس میں ٹیکنالوجی اور جسمانی اور صحت کی تعلیم کے بہت سے کورسز شامل ہیں۔‎براہِ کرم بالمشافہ کورسز کی فہرست کے لیے اپنے مقامی اسکول سے رجوع کریں۔

**بالمشافہ طور پر پیشکش کردہ کورسز**:

|  |  |  |
| --- | --- | --- |
| مجسمہ سازی | جسمانی تعلیم (کنیزیولوجی (Kinesiology)، ذاتی تندرستی، اور قیادت کے مضمون شامل نہیں ہیں) | کنسٹرکشن انجینئرنگ |
| فیشن | الیکٹرکل / نیٹ ورک کیبلنگ | آرکیٹیکچرل ڈیزائن |
| مہمان نوازی اور سیاحت | روبوٹکس اور کنٹرول سسٹمز | بیکنگ |
| بیکنگ | کمپیوٹر انجینئرنگ ٹیکنالوجی | گرین انڈسٹریز |
| مینوفیکچرنگ ٹیکنالوجی | نقل و حمل کی ٹیکنالوجی | کسٹم وڈ ورکنگ |
| ہیئر اسٹائلنگ اور زیب و آرائش |  |  |

ہم سمجھتے ہیں کہ ہم فروری آنے سے کافی پہلے اس فیصلے کے متعلق پوچھ رہے ہیں اور سمجھنے کے لیے آپ کا شکریہ، کیوںکہ اس عمل کو مکمل ہونے میں وقت لگتا ہے۔ اگر آپ کے کوئی سوالات ہیں تو براہِ کرم اپنے وائس پرنسپل یا پرنسپل سے بات کریں۔

منتقلیوں کی وجہ سے ہونے والی تمام تبدیلیوں کا نفاذ 3 فروری 2022 کو شروع ہونے والے دوسرے سمسٹر کے آغاز سے ہو گا۔